ועדת הפנים והגנת הסביבה, כנסת 25, פרוטוקול מספר 32, 2023-03-22 00:00

יעקב אשר: אני פותח את ישיבת הוועדה בנושא סקירת השר לשירותי דת על פעילות משרדו

יעקב אשר:  אז קודם כל אני רוצה בהזדמנות זו לאחל לשר לענייני דתות, ידידי מיכאל מלכיאלי שהוועדה כאן מכירה אותו היטב, כפרלמנטר מוכשר כמחוקק חרוץ וענייני ויעיל, ולכן אני בטוח שגם בתפקידו החדש הוא יצליח לקחת את המשרד הזה שעבר הרבה מאוד טלטלות

יעקב אשר:  וגם אחרי כל הטלטלות עדיין אני חושב שדווקא המשרד צריך עכשיו טלטול כדי שיהפוך להיות משרד אפקטיבי, עם כבוד לשירותי הדת במדינת ישראל

יעקב אשר:       המשרד, לדעתי צריך להיות גורם שצריך להיות מנחה בהרבה מאוד נושאים אחרים גם כן

יעקב אשר:  הוועדה כאן, אדוני השר, מתעסקת הרבה בבנייה, בניית שכונות חדשות, התחדשות עירונית, ודברים מהסוג הזה

יעקב אשר:  כשאני לא יודע כמה, ויש המון הסכמי גג שנחתמו עם רשויות מקומיות והרבה מאוד דברים שקשורים להקמת השכונות והכל, כשאני אומר לך בידיעה, שבחלק גדול מהמקומות שירותי הדת לא נכללים בתוך הסכמי הגג בצורה נכונה, עובדים באיזשהם כללים ישנים של איזשהו בית כנסת אחד לכך כך מאות דירות

יעקב אשר:  ברוב המקומות זה לא יכול להתאים, כי מה לעשות, במדינת ישראל יש הרבה מאוד אנשים, גם אם הם לא חרדים, וגם אם לא רואים שהם דתיים, אבל אצלם בית הכנסת הוא חלק מהשירותים הבסיסים שהם צריכים בכל מקום

יעקב אשר:       אני חושב שהמשרד צריך להיות משפיע גם בהחלטות תכנוניות, גם בהחלטות שיווקיות, גם בהחלטות של השתתפות המדינה בתשתיות, כמו שמשרד החינוך מעורב בתוכניות הגג בבתי ספר בכיתות לימוד, אני חושב שהדברים האלה צריכים גם לבוא לידי ביטוי

יעקב אשר:  אני חושב שבכלל היה צריך לגרום לכך ששירותי הדת יקבלו את המעמד שלהם, במקביל עם השיפור שלהם, כמובן, אם צריך לשפר דברים, לשפר בירוקרטיות, אם צריך לעשות דברים

יעקב אשר:       אחד הדיונים שאני ניהלתי בזמנו היה בנושא של המצב הפיזי של בתי הדין

יעקב אשר:  זאת אומרת, יש הרבה מאוד בניה והרבה מאוד מקומות חדשים, קריות חדשות של בתי משפט שבונים וכך צריך להיות, כי כשאדם מגיע לבית משפט הוא צריך למצוא מקום ידידותי, מקום שהוא מרגיש בו נוח ונורמלי, למרות שהדיונים בתוכו יכולים להיות אחרים

יעקב אשר:  אותו דבר שירותי בתי הדין ויש ועדה בזמנו, שהוקמה, והגיעה למסקנות אבל משום מה גנזו את המסקנות שלה, האוצר, כמובן, עצר את זה, אז בזמנו דיבר עודד פלוס שהיה המנכ"ל הקודם

יעקב אשר:  הציג את המסקנות, יש פשוט מסקנות ברורות מאוד איך צריך להיראות

יעקב אשר:       אבל הכי קל זה לבוא ולדבר שבבתי הדין, או ברבנות, בדברים כאלה, לא מספיק ידידותיים, לא מספיק מקרבים, לא מקבלים

יעקב אשר:  אבל המדינה תסתכל עליהם תמיד כסוג ב'

יעקב אשר:  כשאדם מגיע למקום שהוא בניין ישן משנת אנו באנו, עם ריהוט ישן, עם מערכות מחשוב ישנות ששוב, נעצרו, גם היה פרויקט עליהם בעניין הזה של בתי הדין, לפחות שאני זוכר, אני לא יודע מה עם השאר, וודאי השר יציג תכף את הדברים הללו, במקום לבוא, להנגיש את שירותי הדת, להפוך אותם לידידותיים יותר, להנגיש את שירותי בתי הדין, לפחות כמו שמנגישים את שירותי בתי המשפט

יעקב אשר:       יש במדינת ישראל דבר מוסד ממלכתי שנקרא רבנות ונקרא בתי דין, כמו שיש בתי משפט וכמו שיש מוסדות אחרים שהם מוסדות לאומיים, כך צריך להיות היחס

יעקב אשר:  ולכן אני מאוד מקווה, גם מציע וגם מקווה, ואנחנו כוועדה אדוני, נהיה מוכנים לסייע, למרות שאתה יודע, ועדה בדרך כלל אמורה לבקר, לעקוב וכו', אנחנו נעשה גם את זה, אבל אני חושב שאתה צריך להשתמש בנו כדי להעלות נושאים שאתה רואה, שאתה נתקל בהם בתוך ההתנהלות הממשלתית הכוללת, שלצערי הרב, שוב, המשרד לענייני דת זה לא הדבר הכי חשוב, לא היה בשנים האחרונות, ואני עדיין לא מרגיש את זה עד עכשיו

יעקב אשר:  ולכן, אני מציע את שירותי הוועדה בעניין הזה, להעלות נושאים, להביא לפה משרדי ממשלה אחרים, להביא את משרד האוצר על הדברים הכי בסיסיים

יעקב אשר:  כי הכי קל לדבר לשירות לאזרח רק כשאתה רוצה לדבר על דברים שאתה בא מתוך השקפת עולם, אבל כשאתה מדבר על המבנה עצמו ועל הדברים עצמם ועל כל זה, פה כולם שוכחים

יעקב אשר:  אלו רק נאומים יפים בשביל הפודיום בכנסת

יעקב אשר:       אז אחרי שאמרתי את מה שמעיק עליי, אנחנו נשמע את הסקירה על המשרד בהרחבה, על השירותים, איפה עומדים הדברים היום, מה מצבן היום של המועצות הדתיות? מה קורה, דבר שאני יודע שנכנסת אליו מאוד חזק, הנושא של להתחיל לסגור את הפער של עשרות ישובים שאין בהם רבנים? וכו'

יעקב אשר:  אדוני השר, הבמה שלך

מיכאל מלכיאלי: קודם כל בוקר טוב, תודה רבה אדוני יושב הראש על קיום הדיון

מיכאל מלכיאלי:  חבר הכנסת חברי הרב יעקב אשר

מיכאל מלכיאלי:  שעות רבות הייתי במחיצתך כיו"ר ועדת חוקה בדיונים המרכזיים

יעקב אשר: אפילו שימשת בממלא מקום כשאני קיבלתי את הקורונה, במהלך הקורונה

מיכאל מלכיאלי: תמיד היית אח גדול בזום מפקח עליי מנהל את הועדה

מיכאל מלכיאלי:  היועץ המשפטי, חבר הכנסת ואטורי, נמצאים כאן מנהלי האגפים במשרד, פורום המועצות הדתיות, ארגונים חברתיים, יושב ראש החבר

מיכאל מלכיאלי:  אני אנסה כאן לתת סקירה מהירה גם להשאיר זמן לאחרים לדבר ולשאול, וננסה לאט לאט להיכנס גם קצת לעובי הקורה

מיכאל מלכיאלי:  יש כאן יותר את הצוות המקצועי שיוכל לתת תשובות בנושאים פרטניים יותר

מיכאל מלכיאלי:      תחת המשרד לשירותי דת, יש ארבעה גופים מרכזיים שכל אחד מהם זה משרד בפני עצמו ותורה בפני עצמו

מיכאל מלכיאלי:  קודם כל זה המטה, משרד הדתות עצמו, עובדי המשרד

מיכאל מלכיאלי:  יש את הרבנות הראשית שהיא תחת משרד הדתות, שיש לה מנכ"ל בפני עצמו, מטה בפני עצמו, תקציב בפני עצמו, הוא גם נמצא במקום מדויק תחת משרד הדתות

מיכאל מלכיאלי:  יש את בתי הדין, אדוני יושב הראש, שהזכרת, שגם הוא במקום כזה או אחר נמצא תחת משרד הדתות, בחלקו תחת משרד המשפטים

מיכאל מלכיאלי:  וכמובן, זרוע הביצוע המרכזי של משרד הדתות, שגם הוא נמצא בחלקו תחת משרד הדתות וחלק תחת רשויות במימון כזה או אחר, אלו המועצות הדתיות שנפרט עליהן בהמשך

מיכאל מלכיאלי:      המטה של משרד הדתות, משרד לא גדול, נדבר עליו יותר מאוחר, הרבנות הראשית

מיכאל מלכיאלי:  כמו שציינת, אדוני יושב הראש, הרבנות הראשית זה לא רק נותן הכשרות, אלא גם לנו, באופן אישי, גם אם לא החוק מחייב, הוא בעצם מנחה אותי כשר ואת המשרד שלנו בנושאים הלכתיים, בנושאים מהותיים

מיכאל מלכיאלי:  זה נושא שהיה חשוב לי לפתוח בו, כי משרד הדתות עבר בשנים האחרונות טלטלות מאוד מאוד קשות, וכשהוא היה בתאונה ובסתירה ובמחלוקת עם הרבנות הראשית, עם מועצת הרבנות הראשית, עם הרבנים הראשיים, מטבע הדברים נתקעו דברים, מטבע הדברים לא קודמו דברים, ואם קודמו זה היה באופן חד צדדי

מיכאל מלכיאלי:       אני כבר בכניסתי לתפקיד אמרתי שאנחנו נשמש כזרוע של הרבנים הראשי ושל מועצת הרבנות, ולכן מועצת הרבנות היא לא עוד יחידת סמך, אלא גם מתווה מדיניות בנושאים הדתיים, ההלכתיים, התורנים, שבו עוסק משרד הדתות

מיכאל מלכיאלי:  גם בתוך האגפים של משרד הדתות, כמו שנפרט בהמשך

מיכאל מלכיאלי:      דיברת, אדוני יושב הראש, על נושא הנראות של בתי הדין

מיכאל מלכיאלי:  אני חושב שאחד מהדברים שזה בושה, צריך לומר את זה, שלכנסת יש בניין מפואר ויפה בפני עצמו, לבתי המשפט, להיכל הספר, לאוניברסיטה כשאני מסתכל על האזור פה, ולרבות הראשית אין מבנה ובניין בפני עצמו כנאה וכיאה לרבנות הראשית לישראל

מיכאל מלכיאלי:  במשך שנים היה בהיכל שלמה, למי שהכיר, וזה גם נגמר, זו היסטוריה

מיכאל מלכיאלי:  היום הרבנות נמצאת באיזה מבנה לא מכבד, לא ראוי, בתוך שכונה, כאילו כמו איזה מרכז תעסוקתי בארבע קומות, המקום הוא לא מכבד ולא יפה

מיכאל מלכיאלי:  אגב, גם בתי הדין לא מזמינים כמו שציינת, ואנחנו מנסים להגיע להבנות ביחד עם משרד האוצר, ביחד עם עיריית ירושלים על מנת להקצות שטח מכובד לרבנות הראשית לישראל ואולי גם לבתי הדין

ניסים ואטורי: משרד המשפטים גם קשור?     

מיכאל מלכיאלי: משרד המשפטים זה האח הגדול של כל כלל ישראלי, אבל לרבנות לא, לבתי הדין קצת כן

יעקב אשר: לבתי הדין יש כמה נקודות של קאורלציה

ניסים ואטורי: בעניין הבניין אני אומר

יעקב אשר: לא, הם משתתפים בצערם של הדיינים על המצב שם

מיכאל מלכיאלי: איך אומרים, זה לא מטריד, אין להם נדודי שינה מזה

יעקב אשר: לא, יכול להיות שזה מטריד אותם, אבל - - -     

מיכאל מלכיאלי: והנושא האחרון זה נושא המועצות הדתיות

מיכאל מלכיאלי:  גם שם המבנים, בחלק גדול מהמקרים, מהערים, ודאי ברשויות החלשות, לא מכבד, לא ראוי

מיכאל מלכיאלי:  ובסוף, יחס גורר יחס, וגם על זה נדבר בהמשך

מיכאל מלכיאלי:      חלק מהמטרות המרכזיות של המשרד לשירותי דת, שיפור שירותי הדת הניתנים על ידי המועצות הדתיות

מיכאל מלכיאלי:  בסוף, כשאדם מגיע לקבל שירותי דת, אם זה רישום נישואים, או לא עלינו, קבורה, או מתן כשרות, ותתפלאו לשמוע שהמועצות הדתיות נותנות שירות גם בדברים שהם לא מחויבים על פי חוק

מיכאל מלכיאלי:  אנשים רואים במועצה הדתית בערים רבות כמוקד שירות לכל נושאי הדת, גם אתן לכם דוגמה, שלום בית או אפילו לעזור לילד במוסד, או בשיעור פרטי, או טעמי המקרא או בר מצווה, דבר שהוא לא בהכרח המנדט המחייב של המועצות הדתיות

מיכאל מלכיאלי:       המועצות הדתיות הן כולן שחקני נשמה

מיכאל מלכיאלי:  אמרתי באחד הכינוסים של המועצות הדתיות, אנחנו לא מחפשים הייטקיסטים להיות ראשי המועצות הדתיות, זה לא הקריטריון להיות ראש מועצה דתית

מיכאל מלכיאלי:  אני רוצה לספר סיפור אחד שהוא ייתן את הסיפור של המועצות הדתיות

מיכאל מלכיאלי:  זה לא סוד, בקדנציה הקודמת היה שינוי גדול מאוד באנשים שחיפשו להביא לראשי המועצות הדתיות, חשבו שזה איזשהו ג'וב עם הרבה כסף, שצריך להרחיק אנשים מסוימים ולשים מקורבים

מיכאל מלכיאלי:       אני אתן דוגמה, באחד הערים בצפון הארץ מינו, נקרא לזה הייטקיסט עם חולצה מכופתרת וכראוי לג'וב של יו"ר מועצה דתית איך שתפסו את זה, והתמנה להיות יו"ר מועצה דתית, נכנס לתפקיד ואחרי יומיים-שלוש מתקשרים אליו מאיזה בית אומרים לו כבוד יושב ראש המועצה הדתית, יש לנו פה מת, מה עושים? תבוא לקבור אותו

מיכאל מלכיאלי:  אומר סליחה, אני? יושב ראש המועצה הדתית, אני מטהר מתים? אני אמור לחפור קברים? אמרו לו כן, זה תפקיד פה של יו"ר המועצה הדתית

מיכאל מלכיאלי:  אמר שניה תנו לי לבדוק מה קורה

מיכאל מלכיאלי:  הרים טלפון ליו"ר המועצה הדתית שהודח, אמר לו תגיד לי מה אתה עושה במצב כזה, יש מת בעיר, מה אתה עושה? אומר לו כן, אני בא עם האוטו שלנו, לוקח את המת, כן אני עושה לו טהרה ומשם אני לוקח אותו לבית העלמין, אני חופר לו ואני גם קובר אותו

מיכאל מלכיאלי:  אומר לו מה, איפה כל העובדים? הוא אומר לו אין לנו עובדים, יש לנו כמה מתנדבים צדיקים שעוזרים כאן

מיכאל מלכיאלי:  לא עבר זמן והוא כמובן, הכניס חברה תחתיו כי זה לא היה ראוי מכבודו

מיכאל מלכיאלי:      המשרד היחיד, אדוני יושב הראש, שנשען על מתנדבים, זה משרד הדתות

מיכאל מלכיאלי:  לא תראו במס הכנסה שיש אגף של מתנדבים, לא תראו במשרד הבריאות או במשרד החוץ, פה הנה אנשים האלה מתנדבים

מיכאל מלכיאלי:  המשרד היחיד, ואני אומר את זה לאוצר בכל פגישה שיש לי איתם, המשרד היחיד שנשען על מתנדבים, זה משרד הדתות

מיכאל מלכיאלי:  אם זה מטהרים אם זה מטהרות, אם זה בלניות

מיכאל מלכיאלי:  דברים שגם מקבלי השכר הוא זעום מאוד ונדבר על זה בהמשך, וגם נשענים על מתנדבים

מיכאל מלכיאלי:      דבר נוסף, מטרה שהיום המשרד עוסק בה, העמקת ביצוע מדיניות הרגולציה על המועצות הדתיות

מיכאל מלכיאלי:  אני באתי ממשרד הדתות בעבר, הייתי ראש המטה של השר, הרב דוד אזולאי ז"ל, ואני מכיר הרבה ראשי מועצות דתיות ברמה חברית, ברמה ידידותית, וגם ברמה של יחסי עבודה

מיכאל מלכיאלי:  נמצא כאן יו"ר החבר, ודאי שהוא יהיה שותף לתחושה הזאתי, יש רבים מראשי המועצות הדתיות שרואים במשרד הדתות כאויב שלהן, כמי שמחפש אותן, כמי שמחפש לתת להן ביקורת כל היום

מיכאל מלכיאלי:  חשב המלווה במשך תקופה ארוכה במשרד הדתות היה כלי ענישה שלא בדיוק הייתה אחידות ושכל ישר מי קיבל חשב מלווה ומי לא, בשונה מהרשויות המקומיות, הדבר הזה נעצר בתקופה האחרונה

מיכאל מלכיאלי:  יהיו כללים אחידים ושוויוניים מי צריך לקבל חשב מלווה? חשב מלווה הוא לא אמור להיות כלי ענישה, ודאי לא כשמחפשים אדם מסוים

יעקב אשר: כמה מועצות דתיות יש היום עם חשב מלווה?     

מיכאל מלכיאלי: משתנה, יש כמה עשרות

מיכאל מלכיאלי:  אנחנו חושבים שהראוי ביותר, מי שזקוק לזה, אז צריך שיהיה חשב מלווה

מיכאל מלכיאלי:  כמובן, לא ככלי ענישה, ודאי לא על פי אג'נדה כזו או אחרת

מיכאל מלכיאלי:       שיפור מערך הקבורה הארצי והקבורה בחירום

מיכאל מלכיאלי:  הקבורה בחירום אמורה בשנה הבאה לעבור באופן מלא למשרד הדתות

מיכאל מלכיאלי:  אני אומר כאן אדוני יושב הראש, אין כסף לזה, המשרד לא יכול להיות אחראי על הקבורה בחירום בתקציב שיש לו היום

מיכאל מלכיאלי:  זה לא נכון להטיל על משרד הדתות את האחריות אם זה לא מתוקצב

מיכאל מלכיאלי:  אין כסף גמיש למשרד לדאוג לכל מערך הקבורה בחירום, וכמובן הקבורה בחירום משתנה על פי תחזיות, מלחמה, חלילה רעידת אדמה, חלילה שאר הדברים

מיכאל מלכיאלי:  אלו מספרים שונים, היערכויות שונות, קירור, האנגרים ועוד מספר דברים שהיום המשרד לא ערוך לקליטה לדבר הזה, הדבר הזה לא מתוקצב

יעקב אשר: במסגרת הדיון שהיה פה בנושא של רעידות אדמה, התייחסו לאתרי קבורה זמניים, התייחסו לזה

מיכאל מלכיאלי: הדבר לא מתוקצב

יעקב אשר: השאלה האם זה בשיתוף איתכם? האם המשרד יודע על מה מדובר?     

מיכאל מלכיאלי: לא

מיכאל מלכיאלי:  המשרד לא מתכלל את זה היום

מיכאל מלכיאלי:  ברור שיש נציג של המשרד בדיונים שם שמתריע פעם אחר פער כמו נודניק בשער שאומר רבותיי, אנחנו לא ערוכים לדבר הזה מבחינה כספית שהמשרד ייקח את זה על עצמו, ובכל הדיונים שלנו מול האוצר אנחנו חוזרים ואומרים את זה פעם אחר פעם

מיכאל מלכיאלי:  נושא נוסף זה פיתוח והנגשת המקומות הקדושים

תומר רוזנר: התקציב של פס"ח לא עובר אליכם?     

מיכאל מלכיאלי: התקציב לא מספיק

יעקב אשר: אבל זה עובר למשרד הדתות?     

מיכאל מלכיאלי: הוא אמור בהמשך לעבור

תומר רוזנר: פס"ח פינוי וחללים

קריאה: הוא כרגע לא אמור לעבור

יעקב אשר: זה אומר דבר אחד, זה אומר אם יש נציג כזה או אחר, אבל מי שבעצם אמור להיות אחראי על קבורה, במצב חירום מטפלים רחל וזה, בדברים של חילוץ והצלה

יעקב אשר:  אבל בחלק הזה, לדעתי, צריך להיות אחריות של משרד, אחריות כמובן, שבאה ביחד עם כלים, כי קבורה בסוף - - -     

תומר רוזנר: אבל זה פס"ח, זה בדיוק פינוי חללים

מיכאל מלכיאלי: הקבורה בחירום זה לא רק פינוי חללים, יכול להיות מערך שלם

תומר רוזנר: ברור, זה מערך שלם

יעקב אשר: על הפינוי וזה, כן

יעקב אשר:  אבל בסוף הקבורה היא דבר גם הלכתי

יעקב אשר:  זה לא יכול להישאר בתחום הצבא בלבד, אלא אם כן הרבנות הראשית הצבאית מטפלת בעניין

יעקב אשר:  אבל צריך לקבל תשובה בעניין הזה של קבורה במקרה חלילה

מיכאל מלכיאלי: זה דבר שראוי לעשות עליו דיון בפני עצמו

יעקב אשר: אנחנו נבקש הבהרות בעניין, ואם נצטרך נעשה על זה דיון

מיכאל מלכיאלי: דבר נוסף זה פיתוח והנגשת המקומות הקדושים

מיכאל מלכיאלי:  הדבר צף מאוד גם לתודעת הציבור, לצערנו, אחרי אסון מירון, אבל זה דבר שמשרד הדתות, דרך המרכז הארצי למקומות הקדושים מטפל בו כל השנה

מיכאל מלכיאלי:  מי שמסתובב באתרים, בקברים, בקברי צדיקים בכל הארץ, יודע שיש הרבה הרבה מה לשפר שם

מיכאל מלכיאלי:  גם התקציב שנמצא במרכז הוא לא מספיק, אנחנו מנסים לבנות ביחד איתם איזושהי תוכנית

יעקב אשר: התקציבים שם הם תקציבים שוטפים או תקציבי פיתוח?     

מיכאל מלכיאלי: גם וגם

מיכאל מלכיאלי:  יש גם פיתוח וגם שוטף

יעקב אשר: כמה? תן לי סדרי גודל

מיכאל מלכיאלי: הדרישה שלנו עכשיו ממשרד האוצר זה 20 ו-20

מיכאל מלכיאלי:  20 מיליון ו-20 מיליון, יורידו אותנו ל-17

יעקב אשר: כמה זה היה בקדנציות קודמות בשנים שעברו?     

עמית קצין: 12 וחצי, 15

מיכאל מלכיאלי: אבל שוב, זה התחיל תמיד, ואחרי זה נוסף עוד צעד, ואחרי זה הורידו

יעקב אשר: שזה גם השוטף וגם?     

עמית קצין: עמית קצין ראש מטה מנכ"ל משרד הדתות

עמית קצין:  יש שלוש תקנות היום שהמשרד עובד איתם אל מול המקומות הקדושים

עמית קצין:  התקנה הראשונה זה שוטף מקומות קדושים, זה בעצם כלל המקומות הקדושים

יעקב אשר: האחזקה שלהם?     

עמית קצין: האחזקה והתפעול השוטף

עמית קצין:  יש תקנה נוספת, זה שוטף רשב"י

עמית קצין:  האתר עצמו מצריך תקנה בפני עצמה לשוטף השנתי, לא מדבר על ההילולה שגם כבר לא חונה אצלנו

עמית קצין:  ותקנת פיתוח ששם גם כן או תקציבים שהמשרד שם, או איגומי תקציבים בין משרדים שונים, כמו שהיה בקבר הרמב"ם, קבר רבי עקיבא וכו'

עמית קצין:  אז אלו שלוש תקנות שהמשרד עובד איתם

יעקב אשר: עכשיו, יש מקומות שמבחינתכם הם מקומות של קברים, זאת אומרת מבחינת החשיבות שלהם שלא נעשה שם עוד כלום?      

עמית קצין: למרכז הארצי יש תוכנית עבודה, זאת אומרת הוא הכין תוכנית עבודה סדורה, שאי אפשר בבת אחת לטפל בכלל המקומות, זה גם עובד לפי הצורך ולפי המקומות שאליהם הציבור יותר מגיע ופחות מגיע

עמית קצין:  יש מקומות שבהם יש הסדרות יותר מורכבות שצריך להסדיר, אבל בגדול המרכז הארצי יש לו תוכנית מובנית, הוא הכין ממש כמעט לכל אתר ואתר יש ספר מה צריך לעשות

מיכאל מלכיאלי: גם צריך לציין שלא מתוקצבת במלואה, וגם שם צריך לציין שאני חושב שזה לא אמור להיות רק אחריות של תקציב של משרד הדתות

מיכאל מלכיאלי:  משרד התיירות גם צריך להיות חלק מהעניין הזה, בעבר גם משרד הנגב והגליל נתן תקציב גדול לפיתוח, כמו למשל, קבר הרמב"ם בטבריה ועוד מקומות

מיכאל מלכיאלי:  בסוף אני חושב שאיגום משאבים בתחום הזה זה הדבר הנצרך ביותר

יעקב אשר: נכון כי זה גם חלק מהסדרים של תיירות

יעקב אשר:  זה גם עניין שלנו, זה מביא תיירות של דת

מיכאל מלכיאלי: לא רק תיירות פנים, גם תיירות חוץ שהרבה מגיעים

מיכאל מלכיאלי:       אגף נוסף שהייתי רוצה לעשות עליו סקירה בזריזות כי הזמן קצר, זה אגף הקבורה

מיכאל מלכיאלי:  ישנם כ-1,250 בתי עלמין שמתופעלים על ידי כ-600 גופי קבורה

מיכאל מלכיאלי:  זה נכון, יש היום מצוקת קבורה בולטת, משמעותית, בפרט בערים גדולות כמו ירושלים, גם במרכז

מיכאל מלכיאלי:  ופה זה מתחלק לשני חלקים

מיכאל מלכיאלי:  אדוני יושב הראש גם אתה עשית על זה דיון, יש את הצורך המתבקש באמת על ידי ציבורים שונים בנושא קבורת שדה, קמה ועדת שרים בראשותי ביחד עם השר הרב גולדקנוף שאמורה לעמוד מול כל הגופים בנושא הזה

מיכאל מלכיאלי:  צריך להסביר מיהם הגופים החזקים

יעקב אשר: מנהל התכנון

מיכאל מלכיאלי: קודם כל מנהל התכנון, יש לציין שמנהל התכנון בשיתוף פעולה איתנו השמיט ומשך מספר תוכניות שמשרד הדתות גיבה אותם וקידם אותם מהקדנציה הקודמת

מיכאל מלכיאלי:  נקרא תמ"א 19 אם אני לא טועה, ובעוד מספר מקומות בארץ

יעקב אשר: כרגע לא מקדמים אותה

מיכאל מלכיאלי: לא מקדמים אותם, אבל זה מה שנקרא סור מרע

מיכאל מלכיאלי:  בעשה טוב אנחנו נמצאים בהליך גם מול הוועדות המחוזיות, גם מול רשות מנהל מקרקעי ישראל שבעצם הוא הגוף שתופס את הקרקעות, ובעצם פה אנחנו מנסים ליצור משהו אחיד, שזה מתחלק לשניים

מיכאל מלכיאלי:  אחד, כמו שיש ובמידה רבה ובהצלחה גדולה את בתי העלמין האזורים לדוגמה, תל רגב שמביא פתרון להרבה ערים, או כמו ברקת שמקודם, וגם חלקו גם מתוקצב גם בתקציב שיהיה, מקווה שלא מפתיעים אותנו בקיצוץ נוסף, אבל הוא מתוקצב ועוד בתי עלמין אזוריים

מיכאל מלכיאלי:  בסוף הם פותרים בעיה, הם לא נמצאים בתוך הערים, דבר שאתה יכול לתת לו הרבה יותר שטח, ואתה לא צריך לתפוס שטחים בתוך הרשויות עצמן

מיכאל מלכיאלי:       גם בדבר הזה אין אחידות בין ועדות התכנון השונות

מיכאל מלכיאלי:  רשות מקומית שמקדמת דבר אחד, שלא הייתה מתואמת עם רשות תכנון אחרת כי זה בשני מחוזות שונים, אנחנו מנסים להגיע להבנה של מישהו שיתכלל את הכל, כי עד כמה שמקדמים במקום אחד בית עלמין אזורי, אין סיבה שיקומו בתי עלמין קטנים, אבל שוב, זה כאמירה כללית

יעקב אשר: השאלה זה הקוטר

יעקב אשר:  כשאתה מדבר אזורי, אז כדי שלא יצטרכו לפתוח עוד מקומות, אז מותחים את האזור בלי עין הרע

מיכאל מלכיאלי: גם זה צריך להיות בשום שכל, ודאי

יעקב אשר: גם מה שאנחנו דיברנו, וגם בהסכמים הקואליציוניים, גם מטעמנו וגם הצטרפתם לזה גם אתם

יעקב אשר:  הנושא הזה של מתן פתרונות קבורת שדה, ששוב, יש ציבורים גדולים במדינה, לא יודע אם אתם יודעים את זה או לא יודעים, אבל ציבור עולי אתיופיה אין מצב שם שמישהו ייקבר לא בשדה

יעקב אשר:  מהאדם הכי פשוט שכבר הולך בלי כיפה גם כן עד הקייסים וכו'

יעקב אשר:  ויש ציבורים נוספים כמובן, ולכן הצורך הזה צריך להיות

יעקב אשר:       אנחנו דיברנו, לא על הערים, אף אחד לא אומר לבוא ולפוצץ את הערים

יעקב אשר:  אבל יש, מה שנקרא, הפריפריות של הערים הגדולות, שזה סמוך ופחות נראה, או סמוך ונראה

ניסים ואטורי: הציבור אצלכם לא מעדיפים קבורת שדה?     

יעקב אשר: ודאי שכן

מיכאל מלכיאלי: לא רק אצלנו, בכלל

יעקב אשר: חרדים, אחרי זה לא החרדים

יעקב אשר:  אני אמרתי במשך כל החיים שלי

ניסים ואטורי: יש שם עניין, בגלל זה אני שואל אותך

יעקב אשר: בוודאי, גם ציבור מסורתי אמרתי גם בהסכמים קואליציוניים שם מותר לדבר פוליטיקה נכון? אז כשישבנו על הנושא הזה ודיברנו על זה, כשאני ב-35 שנים שלי בציבוריות, כמה אנשים שאני עזרתי להם לקבל קבורת שדה, שהם חברי מרכז ליכוד היו רבים, גם לאנשים מסורתיים

ניסים ואטורי: גם אצלנו יש העדפות

יעקב אשר: בדיוק, בוודאי

מיכאל מלכיאלי: ולכן הדבר הזה חייב לקבל פתרון בעזרת ה'

יעקב אשר: הוועדה התחילה את עבודתה או מונתה?     

מיכאל מלכיאלי: היא מונתה, התחילה את עבודתה, עוד לא התכנסה

מיכאל מלכיאלי:  כיושב ראש ועדה ותיק אתה יודע שלפעמים הוועדה מתחילה להכניס את עבודתה עוד טרם התכנסותה

יעקב אשר: זה תלוי איזה צוות יש לך משפטי, וצוות ההנהלה של הוועדה

יעקב אשר:  אצלי זה הולך מהר

מיכאל מלכיאלי: אם אתה מוכן להשאיל לי את הצוות שלך, זה ירוץ יותר מהר

ניסים ואטורי: פעם שימשתי גם כמהנדס בחברת אקרשטיין, הכניסו הרבה כסף מהתיבות ל - - -     

יעקב אשר: כן, זה הפך לביזנס

יעקב אשר:  הוועדה מבקשת לצרף את חבר הכנסת ואטורי לעניין, לנסות לקדם ולזרז את התחלת הדיון כי מצד שני אתה גם לא יכול להקפיא לנצח את התכנון וכו'

מיכאל מלכיאלי: בוודאי

מיכאל מלכיאלי:  אני יחד אומר, גם בתי עלמין מקומיים זה דבר חשוב וטוב, הכל צריך לעשות בשום שכל ובתכנון אחד

יעקב אשר: איזונים

מיכאל מלכיאלי: איזונים

מיכאל מלכיאלי:  דבר נוסף, הייתי שותף בהקמה שלו בתחילה אצל השר אזולאי, זה מוקד 0120 שהוא פעיל, הוא מופעל דרך, גם, גוף חיצוני, אבל בסוף הוא צריך להיות מופעל דרך משרד הדתות, דבר שנותן מענה 24 שעות למשפחות של נפטרים

מיכאל מלכיאלי:  אנשים יודעים שלצערנו, מישהו שנפטר, המשפחה עם כל תחושת האבל וכל מה שנמצא מסביב, לא יודעים לאן פונים, הובלה של נפטר, יש מוקד שעושה את זה בצורה מקצועית וטובה מאוד

מיכאל מלכיאלי:       מכאן, אני רוצה לעבור לאגף נוסף, נמצא כאן מנהל האגף אהרון עמנואל, נושא של אגף מבני דת

מיכאל מלכיאלי:  אגף מבני דת עוסק בתמיכות בבנייה של בתי כנסת, של מקוואות, בעזרת ה' גם עירובין וגם מבני מועצות דתיות

מיכאל מלכיאלי:  אנחנו עדיין לא יודעים כמה כסף יש שם, אנחנו מקווים, על פי הסיכומים יש שם בתקציב הנוכחי כ-150 מיליון שקלים

מיכאל מלכיאלי:       אנחנו רוצים בשנה הקרובה להכניס גם שיפוץ של בתי כנסת קיימים

מיכאל מלכיאלי:  מה שעומד אחרי זה זה אם יש שכונה חדשה שצריך לעזור לה בבניית בית כנסת, גם בשכונה ישנה אם יש בית כנסת שמט ליפול אין שום סיבה בעולם שגם אנחנו לא נעזור לה

מיכאל מלכיאלי:  אבל שוב, הכל יהיה בסוף תלוי תקציב, שנקווה שנוכל גם לבוא עם בשורה בעניין הזה

יעקב אשר: שאלה, יש מקורות נוספים לעניין הזה, למשל פעם היה את זה בזמנו במפעל הפיס, אם זה באותו תקציב או לא באותו תקציב?     

מיכאל מלכיאלי: רשות שמגישה למפעל הפיס על מקווה יכולה להגיש, אבל אני חושב שאנחנו לא עושים מצ'ינג עם מפעל הפיס

יעקב אשר: השאלה, בפיס היה לפחות, כל עוד הייתי ראש עיר

מיכאל מלכיאלי: גם היום יש

יעקב אשר: השאלה אם זה עובד כמו משרד החינוך שזה חלק מהפול הכולל או שזה משהו נפרד בפני עצמו ולכם אין קשר לעניין?     

עמית קצין: לא, אין קשר

מיכאל מלכיאלי: לנו אין שום קשר

יעקב אשר: אין קשר לעניין? זאת אומרת מי מאשר את הפרוגרמה? הפיס?     

מיכאל מלכיאלי: מבנים שלו הפיס, מבנים שלנו יש את האישורים שלנו

מיכאל מלכיאלי:  יש רב שצריך לחתום

יעקב אשר: מה זה מבנים שלנו? גם משרד החינוך, בכל שנה מביא X כיתות

יעקב אשר:  מפעל הפיס, בהסכם עם הממשלה, שזה ההסכם עם האוצר, ההסכם הידוע, שכל פעם צריך לחדש אותו, יש סיכום כמה הם נותנים לכיתות לאותה שנה, לכיתות לימוד

יעקב אשר:  עכשיו, את תהליך הפרוגרמה ואישור הכיתות עושה משרד החינוך

יעקב אשר:  אני מציע, מאחר והישיבה היא סגורה, זו ישיבת ייעול מה שנקרא, אני חושב שאתם צריכים לעשות איגום משאבים בגלל שבסוף זו הסתכלות אחת, על הצרכים, ואתה צריך לדבר על המקומות הללו

מיכאל מלכיאלי: אבל פה צריך להבין שגם הרשויות המקומיות יתקוממו, כי בסוף זה גם החלק שלהם

יעקב אשר: לא, מה זה להתקומם? אתה לא לוקח

תומר רוזנר: להיפך, זה מוסיף

יעקב אשר: זה לא על חשבון הרשויות המקומיות

יעקב אשר:  הפוך

יעקב אשר:  הרשויות המקומיות מקבלות סיוע בעניין הזה

יעקב אשר:  יש עוד ראשי רשויות שרוצים לבנות מקוואות, אני מקווה

יעקב אשר:  יש

מיכאל מלכיאלי: נשארו כמה

יעקב אשר: אני מכיר כמה כאלה, והם צריכים את הסיוע

יעקב אשר:  עכשיו, הפרוגרמות שם, לפי מה שאני זוכר לפחות, הם מאוד קטנות ולא בטוח שהמפתח עלות הוא נכון, ואז, הנה, דווקא איך אתה יכול לסייע לעירייה? אם אתם תגיעו ותעשו השלמה תקציבית או איגום משאבים של הדברים האלה

קריאה: אם העירייה מגישה על בית כנסת מסוים והיא מביאה כסף מהפיס, זה לא סותר שגם משרד הדתות יכול להביא לזה כסף

תומר רוזנר: מה שאומר יושב הראש, זו לא תוכנית כוללת סדורה של מפעל הפיס

יעקב אשר: מפעל הפיס, במהות שלו, מאחר והוא מקבל כסף מהאזרחים על הגרלות וכו', אז הוא בעצם מחזיר את זה לחברה

יעקב אשר:  אז הוא בעצם זרוע של עזרה למשרד האוצר

יעקב אשר:  זו בעצם קופה קטנה של משרד האוצר, אנחנו לא נפתח

קריאה: קופה גדולה, לא קטנה

יעקב אשר: קופה קטנה או קופה גדולה?     

קריאה: אין קופה קטנה

יעקב אשר: אין קופה קטנה, כל קופה זו קופה אתה אומר?         

מיכאל מלכיאלי: יש מחקר של מומי דהן שאומר שמפעל הפיס לוקח את הכסף מהחלשים ובסוף מחזק את החזקים בכסף הזה

יעקב אשר: אני מציע לך לא להיכנס לעניין הזה, כל עוד שהדבר הזה נמצא וקיים אבל לפחות שההסתכלות איפה לעשות, איפה להקים עוד בתי כנסת, איפה להקים מקוואות, זה צריך להיות חלק מתוכנית עבודה סדורה

יעקב אשר:  המימון הוא שלהם, התכנון, חלקי כמובן, ואז אתה יודע גם לבוא

מיכאל מלכיאלי: מכפיל כוח

יעקב אשר: בדיוק

אהרון עמנואל: אהרון עמנואל מנהל אגף מבני דת

אהרון עמנואל:  מה שאני יודע בעצם, מפעל הפיס לא מייעד תקציב דווקא לשירותי דת, בסופו של דבר זו בחירה, דווקא של רשות מקומית, האם היא לוקחת את הכספים שמגיעים ממפעל הפיס? מה שאנחנו כן עושים, אנחנו נותנים תיעדופים ממבחנת התמיכה להשתתפות של רשויות, שחלק מזה מגיע גם ממפעל הפיס

יעקב אשר: קבוצה של מכון ארגמן ותקווה, ברוכים הבאים

יעקב אשר:  אנחנו גם מצטרפים למכון הזה של התקווה

יעקב אשר:  כן בבקשה

יעקב אשר:       זה נכון, כי בסוף ראש רשות יש לו את הספר הירוק, מה שנקרא, שהוא מחליט אם הוא רוצה לעשות מגרש כדורגל, כדורסל, אולם אירועים

תומר רוזנר: זה נכון גם בדיוק אותו דבר גם להסכם גג לצורך העניין

יעקב אשר: בדיוק, ולכן אני אומר שגם בזה וגם בזה, ואני בטוח שהשר שיש לו נשיאת חן, ידע לבוא ולהתחיל לשלב את זה גם סטטוטורית את הדבר הזה שאתם חלק מהעניין הזה

יעקב אשר:  כמו שלא יכול להיות שמישהו יעשה משהו בנושא מסוים, בלי שהמשרד האחראי הסטטוטורי קובע עליו, לא יכול להיות שזה יקרה

ניסים ואטורי: שווה לעשות דיון על זה, האמת היא אם הסכמנו שיש נשיאת חן, תמיד בפיס זה דבר טוב

קריאה: ממה שאני מכיר, המימון מהפיס הוא רק לכיתות לימוד?     

יעקב אשר: לא, חברים, תקשיבו

יעקב אשר:  לנו יש יתרון אחד אנחנו באים מהשטח

יעקב אשר:  כשאתה עובד בעירייה כמעט 30 שנים אז אתה צריך לדעת מה קורה במדינה

יעקב אשר:  חד משמעית

יעקב אשר:  יש מועדוני נוער, יש תפוח פיס, אולמות כאלה ואחרים, תרבות, אשכול פיס

קריאה: אבל יכול להיות שזה לא עובר דרך המדינה

קריאה: בטח שכן

יעקב אשר: מפו"ש דרך המדינה

קריאה: הכסף לא מגיע מהאוצר?     

יעקב אשר: הכסף לא מגיע מהאוצר, גם בכיתות לימוד הוא לא מגיע מהאוצר, אם אני זוכר נכון אולי אתה צודק

קריאה: זה סוג של מצ'ינג

יעקב אשר: כן, הכסף מגיע מהפיס

יעקב אשר:  הבקרה היא שלהם אחר כך

יעקב אשר:  הבקרה על ביצוע היא שלהם, אבל הפרוגרמה, ההכרה בצורך והתוכנית כולה של איזה בתי ספר בונים או לא? זה על פי הסטנדרטים של משרד החינוך והחלטות שלהם

יעקב אשר:  ולכן אני מציע, אדוני השר, שתעשו על זה חשיבה, אני אשמח לבוא מתי שתזמנו אותי אם לא תהיה לי ועדה באותו יום

מיכאל מלכיאלי: תחום נוסף, נושא של מינויי רבנים, יש חוסר גודל מאוד בארץ, גם בערים שלמות שאין רב מכהן, וברור שעיר שיש בה רב, ועיר שאין בה רב, התנהלות נושא הדת בעיר, לקוי, ולכן אנחנו התחלנו כבר בהליך של הקמת גוף בוחר לחמישה ערים, שאני מקווה שבעזרת ה' בתקופה הקרובה נגיע לבחירה של הרב ולמנות אותם, ביחד עם זה בעזרת ה' בשנה הקרובה אנחנו נמנה עוד עשרות של רבני שכונות, רבנים בהתיישבות

קריאה: דיברת על חמש ערים, איזה?     

מיכאל מלכיאלי: חצור, גן יבנה, קריית ארבע, בית אל ורמת השרון

מיכאל מלכיאלי:  נושא רבני שכונות, נחדש אותם בעזרת ה'

מיכאל מלכיאלי:  גם רבני התיישבות יש חוסרים שבעזרה ה' נמלא אותם, וגם רבנים של בני העדה האתיופית

יעקב אשר: יש קריטריון ברור לראשי רבני שכונות?     

מיכאל מלכיאלי: יש משהו ישן שבעזרת ה' יצטרכו גם לייעל אותו

יעקב אשר: צריך לייעל אותו לדעתי

יעקב אשר:  סליחה שאני נותן הערות

מיכאל מלכיאלי: בסדר גמור, ההערות במקומם

יעקב אשר: הפוך, אני אומר צריך לטלטל את המשרד הזה, להפוך אבן על אבן להתחיל לראות את הדברים, כי בסוף זה שירות, בסוף שירות

יעקב אשר:  אם יש רב בשכונה או רב המקום שמקבל משכורת התפקיד שלו הוא לא רק לתת את העניינים ההלכתיים, הוא גם להיות אב רוחני או אב כזה או אחר, מנהיג את קהילה, לעזור לאנשים

ניסים ואטורי: חיכיתי לסוף אבל אני כן אעיר

יעקב אשר: אתה לא צריך לחכות לכלום, אתה חבר כנסת, מתי שאתה רוצה תדבר

ניסים ואטורי: וואו, אחלה ועדה זאת תדע לך, עכשיו תראה כולם הלכו לחוקה, בחוקה אי אפשר לדבר בכלל

יעקב אשר: מקום ראשון בשירות אנחנו

ניסים ואטורי: תראה, אני אגיד לך משהו בלי עקיצה לממשלה קודמת או משהו, אבל מה שקרה בעבר הלא רחוק, כשמינו שר דתות שהמטרה שלו הייתה לקצץ את הדת, זו התחושה שלנו, לפחות אני אומר, כציבור, לא הייתי חבר כנסת אז מותר לי

ניסים ואטורי:  ומה שקרה אצלנו ביישוב אין רב, אין רב ישוב, זה בוטל

ניסים ואטורי:  למה? זה הפך למינוי של הרב עצמו, לא של הקהילה, ואז כשהרב שלנו התבגר והוחלט להביא רב ישוב חדש, אז אין לנו תקן, ומה שקורה אנחנו משלמים כל אחד מהכיס שלו כדי להחזיק את רב הישוב

מיכאל מלכיאלי: באיזה ישוב מדובר?     

ניסים ואטורי: אלוני הבשן

ניסים ואטורי:  דרך אגב יש מספר ישובים בגולן שעכשיו רבים מי יקבל את התקן הבא שיגיע, ויש בינינו ויכוח מאוד קשה, כי מה קורה עכשיו? אנחנו מוציאים כסף מהכיס על רב הישוב, כי אנחנו חייבים רב, זה הניהול כמו שאמרת, מנהיג הקהילה מבחינה דתית

קריאה: אגב לראש עיר אין דבר כזה שהציבור צריך לממן ראש עיר או מנהל אגף שפ"ע

ניסים ואטורי: אז מה שקרה הבנתי שהפכו את התקן לתקן של הרב עצמו, זאת אומרת שהתקן של הרב שהלך לעולמו אין רב יותר בישוב

יעקב אשר: הקבורה של משרד הדתות קבר את הרב עם התקן

ניסים ואטורי: כן

ניסים ואטורי:  שמו את החוזה שלו, הכניסו לזה, קברו, כיסו טוב שלא יקום בטעות, ונשארנו בלי רבני ישובים

מיכאל מלכיאלי: אגב, כל רבני השכונות שהיו ונפטרו, התקן נפטר איתם ביחד

ניסים ואטורי: גם בשכונות אותו דבר היה?      

מיכאל מלכיאלי: כן, תופעה ייחודית

מיכאל מלכיאלי:  היצירתיות של משרד האוצר, שיודעים לא רק שאדם נפטר, אלא יחד איתו התקן

ניסים ואטורי: השאלה היא עכשיו איך אתם מבחינת משרד הדתות? יש לכם תקציב? תוקצב הדבר הזה או שגם האוצר לקח את הכסף בחזרה?     

מיכאל מלכיאלי: סיימנו את התקציב בליל התקציב שאושר בממשלה עם בשורות טובות בעניין הזה

מיכאל מלכיאלי:  מאז עברו מים בירדן, יש כל מיני פלאטים מסוימים שפוגעים במשרד, אנחנו בדיון לא פשוט מול משרד האוצר, ונקווה שנצליח בו

מיכאל מלכיאלי:  יאמר לזכותו, צריך להגיד את האמת, של שר האוצר שהוא רואה יחד איתנו עין בעין את החשיבות של מינויי הרבנים, ואנחנו מקווים שהמדיניות שלו תחלחל גם לדרג המקצועי

מיכאל מלכיאלי:  יש הרבה אבק, אני חושב שצריך להסיר

מיכאל מלכיאלי:       נושא של רבנים מבני העדה האתיופית

מיכאל מלכיאלי:  כמו שציינתי, אנחנו חושבים שרב מבני העדה האתיופית יכול לעשות עבודה הרבה יותר טובה לעדה שלו, מאדם שלא יגיע מתוך העדה, גם בגלל קשיי שפה ולא רק, מבחינת ההבנה והיכולת - - -     

קריאה: רבנים או קייסים?      

מיכאל מלכיאלי: גם וגם

מיכאל מלכיאלי:  יש 27 רבנים ו-46 קייסים

מיכאל מלכיאלי:  אני רק אסביר שאני בתחילת תפקידי בחיים הציבוריים

ניסים ואטורי: שאלה סקרנית, הקייסים מוכשרים לרבנות?     

יעקב אשר: צריך לעשות את ההתאמה הנכונה, בצורה הנכונה

מיכאל מלכיאלי: כן, יש התאמה שגם עוברת דרך הרבנות

מיכאל מלכיאלי:  אני רק אגיד במשל קטן למה זה כל כך נצטרך? אני זוכר שכשאני התחלתי את החיים ציבוריים שלי הייתי יושב ראש מנהל קהילתי, ובשכונה שבה אני גר יש הרבה מבני העדה האתיופית

מיכאל מלכיאלי:  איזה יום אחד הייתי באיזשהו כינוס שלהם ושאלתי כמה אנשים מכם יש לכם הנחה בארנונה? אז אמרו לי אף אחד לא

מיכאל מלכיאלי:  אז שאלתי למה אתם לא מגישים לעירייה? אז אמרו לי אנחנו לא יודעים

מיכאל מלכיאלי:  לחלק יש קשיי שפה, חלק לא מאמינים שיתנו להם, וכשהבאנו להם מישהו דובר השפה שיודע להתחבר אליהם ולהבין, כמעט 100% ממי שהיה שם קיבל 80% הנחה בארנונה

מיכאל מלכיאלי:  הדבר הזה, כמו שהוא נכון ברשויות המקומיות נכון גם בשירותי הדת

מיכאל מלכיאלי:  ואנחנו עושים עבודה מאוד מאוד טובה

מיכאל מלכיאלי:  יש אגף במשרד עם רב שמטפל בנושא הזה, הרב אייבשיץ שעושה עבודה טובה מאוד ומקצועית

יעקב אשר: כמה מילים אולי על המועצות הדתיות? מה המצב היום במועצות הדתיות? מהן הבחירות שהולכות להיות בעניין הזה? כמה היום הם ועדות ממונות וכמה הן מועצות דתיות באמת? מה הולכת להיות הרפורמה של השר מלכיאלי בעניין הזה? לא אמרתי מהפיכה, אמרתי רפורמה

מיכאל מלכיאלי: הרפורמה המרכזית זה לשנות רפורמות קיימות

מיכאל מלכיאלי:  זה אחד

מיכאל מלכיאלי:  אבל אני אומר את זה בצורה מאוד כנה

מיכאל מלכיאלי:  מאז שנכנסו לתפקיד לפני כחודשיים וחצי

יעקב אשר: חודשיים ו-22 ימים

יעקב אשר:  אני אומר את זה כל פעם לשר אחר שנמצא פה

יעקב אשר:  כולל שבתות וחגים

מיכאל מלכיאלי: מינימום אני חושב, כ-15 מועצות דתיות, חלקם ממונים, לא זוכר מספר מדויק, אני חושב שבסביבות ה-15

מיכאל מלכיאלי:  גם ממונים וגם הרכבים

אוהד וייגלר: וכמה מתוכם נשים?     

מיכאל מלכיאלי: הכל כפוך לאישור של - - - אגב, אתה יודע את המספר?     

אוהד וייגלר: איזה מספר?     

מיכאל מלכיאלי: כמה נשים?     

אוהד וייגלר: לפי הפרסומים אפס

מיכאל מלכיאלי: אני מציע למוכשר שכמותך לקרוא פרסומים אמיתיים ולא טוקבקים

אוהד וייגלר: אשמח להפניה

מיכאל מלכיאלי: תקבל

אוהד וייגלר: ברשומות לא מופיעות נשים

מיכאל מלכיאלי: עזוב את הרשומות, תבדוק

יעקב אשר: חברים סבלנות, יש סקירה, וכל אחד יוכל להביע את דעתו ולשאול שאלות

יעקב אשר:  יש לנו עוד הרבה זמן

מיכאל מלכיאלי: אני אומר את זה בצורה מאוד ברורה, אני לא לוקח את המועצות הדתיות ככלי ניגוח פוליטי

מיכאל מלכיאלי:  אם בעבר שרים היו מעורבים באופן אקטיבי בהרכבים של המועצות הדתיות, מי הממונה ומי הולך להתמנות? כולל איום מפורש על ראשי ערים שבמידה ו-X לא יוסר מההרכב אני לא אחתום לך על הרכב

מיכאל מלכיאלי:  אצלי במשרד היום בקדנציה הזאת לא יהיה דבר כזה

מיכאל מלכיאלי:       אנחנו קודם כל נותנים לרשות המקומית את הבכורה להביא הרכב כפי מה שמשקף מהציבור

מיכאל מלכיאלי:  אני לא מתערב מי ההרכב, ואני גם לא מתערב מה ההרכב יבחר ליושב ראש? כלומר, אם בדיוק כמו שאף אחד לא מתערב ברשויות המקומיות האם נבחר גבר או אישה לראש העיר, בדיוק ככה בהרכבים של מועצות דתיות, משרד הדתות מאשר שכולם יכולים להיות כשירים בעניין הזה, אני חושב שאולי over בדיקה עושים אצלנו לפעמים, במשך שנים מסוימות גם עשו בדיקה מקצועית מסוימת

מיכאל מלכיאלי:  אנחנו מאשרים את ההרכבים והרשות המקומית וההרכב הם בוחרים את ההרכב

מיכאל מלכיאלי:  זה אחד

מיכאל מלכיאלי:  דבר נוסף, מצב המועצות המקומיות אדוני יושב הראש לא טוב מבחינה תקציבית

מיכאל מלכיאלי:  אנחנו הגענו עם משרד האוצר להסכם על תקציב 2023-2024 שלצערנו הגדול, מחזיר אותנו אחרי הפלאט האחרון אחורה

מיכאל מלכיאלי:  אנחנו בדיונים מאוד ארוכים

יעקב אשר: מתי הספקתם לעשות עוד פלאטים? בכל שבוע פלאט חדש? לא, אל תענה

מיכאל מלכיאלי: ואנחנו בדיונים גם עם עשהאל ,ושוב עם כל הדרגים במשרד האוצר כולל השר בעצמו, לפחות לצמצם את הקיצוץ הזה אצלנו, לא מדובר בהרבה כסף, אבל מדובר בסוף בדבר שהוא צורך קיומי למועצות הדתיות

יעקב אשר: תקצוב המועצות המקומיות מבחינת רשויות? הן מעבירות את הדברים?     

מיכאל מלכיאלי: כן, כן

יעקב אשר: אנחנו רוצים לעשות את המצ'ינג כמו שדיברנו בהסכם הקואליציוני, אני חושב שזה ייתן לזה מקום כמו כל משרד אחר שאמור לתת את השירות

מיכאל מלכיאלי: נכון

מיכאל מלכיאלי:  אנחנו חושבים שבסוף היה נכון שהמדינה תיקח על עצמה, כמו מועצת העיר

מיכאל מלכיאלי:  בסוף זו מועצה דתית שמטפלת בנושא הדת, בדיוק כמו מועצה

מיכאל מלכיאלי:  אנחנו לא נמצאים שם

מיכאל מלכיאלי:  אני חושב שלמעט מקרים חריגים בסך הכל שיתוף הפעולה עם הרשויות המקומיות עובד נכון

מיכאל מלכיאלי:  זה לא סוד שהרבה רשויות מקומיות תמיד פונים אלינו בבקשה לבטל את המועצות הדתיות ולהפוך את זה לסוג של אגפים ברשות המקומית

מיכאל מלכיאלי:  אנחנו חושבים שזה לא נכון

יעקב אשר: נכון

מיכאל מלכיאלי: בסוף, כשיש מועצה דתית עצמאית, בסוף הוא גם, במקום כזה או אחר, נמצא עובד בשיתוף פעולה ביחד עם הרשות

מיכאל מלכיאלי:  אנחנו עושים הכל בשביל שהמשולש הזה, הרשות המקומית - - -     

יעקב אשר: זה כמו שהמחלקה שהייעוץ המשפטי כפוף לייעוץ המשפטי לממשלה, והתובע העירוני כפוף למשרד המשפטים וכו'

יעקב אשר:  אז גם הדברים האלה של הדת צריכים להית כפופים ולא להיות חלק מאגף בעירייה

מיכאל מלכיאלי: נכון

מיכאל מלכיאלי:  אז בסוף אני חושב שהעבודה שלנו במשרד, שהגוף המשולש הזה שנקרא הרשות המקומית, המועצה הדתית, ולשכת רב העיר שבסוף זו לשכה שיש לה גם עצמאות בפני עצמה, כשהם עובדים ביחד בשיתוף פעולה מלא כמו בהרבה הרבה ערים, זה מוכיח את עצמו

מיכאל מלכיאלי:      דבר נוסף בנושא התקציב, נמצא כאן יושב ראש החבר, שמודע למאבק שאנחנו נמצאים בו ממש בשעות האלה

מיכאל מלכיאלי:  זה ההסכם של ההסתדרות שעשו עם כל עובדי המדינה, כשאנחנו יצאנו בהכרזה, ואנחנו עומדים מאחרי זה

מיכאל מלכיאלי:  שגם עובדי המועצות הדתיות אמורות להיות חלק מהמענק גם החד פעמי וגם המענקים הנוספים

יעקב אשר: כי יש בעיה בהגדרת המעמד שלהם

יעקב אשר:  משם זה מתחיל

מיכאל מלכיאלי: נכון

יעקב אשר: על זה שווה לעשות דיון בקרוב, מקווה שאלא נצטרך

יעקב אשר: מצד אחד אנחנו לא רוצים להפיל את הכל על המועצות הדתיות, חלקם בוודאי לא יוכלו לעמוד בזה, זו הוצאה מאוד גדולה ומצד שני נמצאים העובדים שנמצאים בלחץ מאוד גדול הם רוצים את הכסף הזה, זה מגיע להם

יעקב אשר:       אנחנו בדיונים ארוכים מאוד עם משרד האוצר לקבל שיפוי גם על החד פעמי וגם על הרב פעמי

יעקב אשר:  אני מגבה באופן מלא את העובדים שנמצאים איתנו, אולי בסוג של סכסוך עבודה ובאמירות קשות שזה מגיע להם, אני נותן להם גיבוי מלא, הם צודקים גם באמירות שלהם וגם במה שמגיע להם

יעקב אשר:  יחד עם זאת אני חושב שראשי המועצות הדתיות הם לא פועלים מתוך, לא נוקשות ולא קמצנות אלא מתוך אחריות לכספי המועצה והתפקיד שלנו כמשרד, עם משרד האוצר, זה לדאוג מצד אחד, שלעובדים מגיע הכסף כמה שיותר מהר, מצד שני לדאוג לשיפוי לראשי המועצות הדתיות שהם לא יכולים לעמוד בדבר הזה

יעקב אשר: זה כמו שהסכם הסייעות לגנים לא חל כרגע בגנים שנמצאים תחת המוכר שאינו רשמי

יעקב אשר:  זו שערורייה, לא יכול להיות הטבה של עובדים, מטפלים בזה, הרב גפני נכנס לעניין הזה

יעקב אשר:  וגם כאן, העובדים הם עובדים, ובסוף זה משתרשר לשירות לאזרח, ואם הם ירגישו שהם עובדים והם מוגנים, אז קודם כל כשאתה שומר עליהם אתה גם יודע לתבוע מהם עבודה, ויכול להיות שגם זה צריך להיעשות כחלק מהריענון, אני לא אומר שהכל טוב

יעקב אשר:  כמו שלא במשרדי ממשלה הכל טוב, אנחנו פה רואים איך עובדים לפעמים משרדי ממשלה, גם שם בקצה, גם במועצות הדתיות ובמקומות הללו צריך, אבל בהחלט הנושא הזה

יעקב אשר:      עוד מילה אולי אחת, ממש בגדול, על הנושא של הכשרות לאחר הצונאמי הקודם? איפה אנחנו חיים עם זה עכשיו?     

מיכאל מלכיאלי: משרד הדתות בקדנציה הקודמת דאג שלא תהיה כשרות

מיכאל מלכיאלי:  אז אנחנו בעזרת ה' בקדנציה הזאת, אחרי שדחיתי את היישום החדש של השר הקודם בנושא פירוק הכשרות והכנסה של גופים שאינם כפופים למועצת הרבנות הראשית, אז אנחנו גם עובדים על החוק לבטל את הרפורמה הרעה שהייתה בקדנציה הקודמת, שדאגה לרמוס את הרבנים הראשיים, לרמוס את הרבנויות המקומיות

יעקב אשר: לרמוס את ההלכה, לפחות לפי דעתי

מיכאל מלכיאלי: לרמוס את ההלכה

מיכאל מלכיאלי:  אבל אנחנו עובדים ביחד עם זה למצוא נוסחה לשפר ולייעל את משגיחי הכשרות, את השכר שלהם שיהיה מעוגן בצורה מסודרת ולא חאפר

יעקב אשר: את הבקרה על עבודתם

מיכאל מלכיאלי: בקרה אמיתית על עבודתם, מפקחים אמיתיים על העבודה שלהם

יעקב אשר: מכינים איזשהו תוכנית לנושא הזה של כשרות?     

מיכאל מלכיאלי: כן כן

תומר רוזנר: לוח זמנים פחות או יותר?     

יעקב אשר: אל תתקיל אותו, הוא חבר

מיכאל מלכיאלי: לא לא, שאלה נכונה שאלת תומר, אני אענה

מיכאל מלכיאלי:  היינו אמורים בתקציב הזה להביא את ההסדרה הסופית

מיכאל מלכיאלי:  הסדרה סופית אין לנו, כי יש לנו כמה גופים שאנחנו רוצים להיות מתואמים איתם, קודם כל עם המשגיחים והוועדים שלהם, עם ההסתדרות, עם משרד האוצר, והעלית על כולנו עם הרבנות הראשית לישראל שתאשר כל מתווה

יעקב אשר: וגם אולי שינויים באמת? יהיה משגיח ומושגח יפתור את זה באמת ולא כמו שבפעם הקודמת

מיכאל מלכיאלי: יהיו שינויים אמיתיים בכל המערך הזה

מיכאל מלכיאלי:  וודאי

מיכאל מלכיאלי:  אנחנו גם לומדים בעומק את דו"ח מבקר המדינה

יעקב אשר: אני חושב שמגיע לנו, ומגיע לציבור ומגיע להלכה בישראל, שבאמת נתייחס ונעשה עבודה רצינית, ניתן תשובה אבל בשונה ממה שעשו קודם, כביכול, בשם היושרה, ייעשה ביחד עם ההלכה

יעקב אשר:  אין סתירה בין הלכה ליושר, לעבודה מקצועית

יעקב אשר:  אין שום סתירה

יעקב אשר:  ואנחנו נגבה ונצפה באמת לשמוע על הדברים האלה

יעקב אשר:  חברת הכנסת מלול, בשליחות קודש בוועדת חוקה, יצא משם ללא פגע, בבקשה

ארז מלול: כבוד יושב הראש, כבוד השר, אני בתור אחד שהייתי עובד כמעט שש שנים במשרד לשירותי דת, תמיד הרגשנו שהמשרד מתייחסים אלינו כאיזה משרד עודף כזה, בן חורג, ולמרות שהמשרד הזה חשוב מאין כמותו, מטפל בכלל האוכלוסייה, לא במגזר מסוים, בכל הנושאים, מנישואים, חתונות, ועד 120, רבנים, כשרות, כל דבר שיהודי בארץ צריך ,משרד לשירותי דת מטפל בו

ארז מלול:  זה משרד חשוב

ארז מלול:  אני יודע שיש בשורה לשר בהרבה נושאים, לא נפרט אותם, תקציביים, מועצות דתיות, רבני קהילות ורבנים ומינוי מועצות דתיות, יש פה בכל הנושאים

מיכאל מלכיאלי: בפעם הבאה נבקש מיושב הראש לקבוע ועדה כשאין הפגנה ואז יהיה יותר זמן

ארז מלול: אחרי הרפורמה תבוא עוד פעם

ארז מלול:  וכבוד השר גם יש לו ניסיון בדתות, הוא היה ראש מטה של השר אזולאי, רק דבר אחד חשוב לי מאוד ואת זה אנחנו לא הצלחנו במשמרת שלנו, השכר של עובדי מועצות דתיות

ארז מלול:  בלניות, משגיחי כשרות, עובדי קבורה, אנשים יקרים עושים עבודת קודש, תיקח את זה לתשומת ליבך

יעקב אשר: ובשעות לא שעות גם כן

יעקב אשר:  לפי הסדר שרשום לי כאן, מרדכי אסקין לובי המיליון? רק בקצרה

מרדכי סורקיס: מרדכי אסקין לובי המיליון

מרדכי סורקיס:  אני אשתדל לתת אמירה כללית

מרדכי סורקיס:  אני מנהל את תחום דת ומדינה בארגון לובי המיליון

מרדכי סורקיס:  זה ארגון שמייצג את אוכלוסיית דוברי הרוסית, כיום למעלה ממיליון מאתיים דוברי רוסית עולים וילדיהם

מרדכי סורקיס:  אנחנו מתעסקים בנושאים של תרבות, מורשת, חברתי-כלכלי, עליה וקליטה, ואני מרכז את תחום דת ומדינה

מרדכי סורקיס:       חשבתי להיכנס לנושאים ספציפיים אני רוצה דווקא לצאת באמירה כללית ולהתחבר למה שיושב ראש הוועדה התייחס אליו בהתחלה, לחזון ולציפייה מהמשרד

מרדכי סורקיס:  המשרד לשירותי דת הוא לא רק מעניק שירות, הוא הרבה פעמים הפנים של היהדות ושל ההלכה, ובהקשר הזה אני רוצה לחבר את זה דווקא לאוכלוסיית דוברי הרוסית

מרדכי סורקיס:  זה לא סוד שדוברי הרוסית מגיעים ללא מעטפת קהילתית, גם בארץ וגם בחו"ל הרבה פעמים, והמפגש שלהם עם היהדות וההלכה, לא רק עם הישראליות והציונות, בדגש על היהדות וההלכה מגיע דרך

יעקב אשר: רק בנאומים של ליברמן זה הקשר היחיד שיש להם עם הדת

יעקב אשר:  הם באים רק לצורך פוליטי

מרדכי סורקיס: לכן צריך ארגון לא מפלגתי, נכון, בשביל זה אני פה

מרדכי סורקיס:  המפגש בפעם הראשונה מגיע דרך שירותי הדת, פעמים רבות בנושאים

יעקב אשר: אני חייב להיות, אני רוצה לתת לכולם

יעקב אשר:  היוזמה חשובה אני חושב שהשר צריך לקחת את זה בחשבון

מרדכי סורקיס: משפט אחרון אפשר? במיוחד עכשיו לאור הקליטה, השר נמצא גם בוועדה לענייני קליטה, יש הרבה סוגיות וצרכים שדרוש מישהו שירכז את האתגרים האלה, כמו עם העדה האתיופית

יעקב אשר: תודה רבה, אל תכעסו עליי

יעקב אשר:  ליאת קלין מנהלת נאמני תורה ועבודה בבקשה, אבל ממש בקצרה

ליאת קליין: ממש בקצרה

ליאת קליין:  שלחנו את רוב הדברים בכתב

יעקב אשר: נכון, ראיתי עברתי עליהם

ליאת קליין: תודה על הדברים, ברכות גם לשר הנכנס שלא נפגשנו באופן רשמי, ותודה גם על הדברים שנאמרו פה בפתיח, שבאמת הגיע הזמן לשפר את שירותי הדת, ולהחזיר להם את הכבוד, באמת זה משהו חשוב וטוב שנאמר פה בדיון הזה

ליאת קליין:  אני אגיד, ממש חצי משפט ואני אגיד איפה זה מתקדם ברמה המעשית

ליאת קליין:  באמת מאז ועדת צדוק לפני 30 שנים שבעצם עסקה באפיון של שירותי הדת, לא חלו הרבה מאוד שינויים, והלקונה המרכזית היא שבעצם אין שום הגדרה ברורה של מהם שירותי הדת במדינת ישראל?     

יעקב אשר: נכון

ליאת קליין: עכשיו זה לא רק טכני, ולא רק זה שהחוק מדבר על זה שצריך לתת אגרות לפי שירותים

ליאת קליין:  אין סל שירותי דת

ליאת קליין:  אגב, יש רשויות שבהן אין מועצה דתית אבל אין שום חובה לספק שום שירותי דת, זו לקונה מאוד משמעותית, וזה משליך גם על עבודת המשרד בתחומי האחריות

ליאת קליין:  לצורך העניין, נושא המקוואות שזה נושא סופר חשוב, מתכלל הרבה מאוד נושאים, אנחנו בקשר מאוד טוב גם עם אהרון, גם עם דקלה פדידה שאנשי המשרד עושים עבודה מעולה

ליאת קליין:      אין אגף שמתכלל את כל הדבר הזה

ליאת קליין:  אין, כמו שבקבורה שהייתה ועדה בין משרדית, חייבים לדבר הזה גורם מתכלל לא לפנות לגורמים שונים, נורא נורא חשוב

ליאת קליין:  אני אגיד רק באמת מה שהוזכר כאן בנושא של מינוי גם של רבני ערים, גם של הרכבים של מועצות דתיות, הדבר הזה נורא חשוב שיהיה מותאם לצורכי הקהילה

ליאת קליין:  וייצוג של נשים גם בהרכבים, גם בממונות נשים הם לא רק 50% מצרכני השירותים, יש דברים של נישואים, של מקוואות שעוסק בנשים

ליאת קליין:  יש עוד הרבה דברים

יעקב אשר: תודה ליאת, יש לך עוד חברים מסביבך שרוצים לומר

יעקב אשר:  שמעון שמואלי

דורון שמואלי: שלום וברכה

דורון שמואלי:  תודה רבה כבוד יושב הראש, ברשות כבוד השר מלכיאלי אני אציג את עצמי, עורך דין שמעון שמואלי, אני מייצג את עמותת חוקתי חרדים למדינה ולשלטון הציבורי

דורון שמואלי:  גילוי נאות בכובע השני שלי, אני מכהן גם כגזבר המועצה הדתית בבת ים, כך שאני מגיע גם מתוך המערכת

דורון שמואלי:       לגופם של דברים אני אבקש את התייחסות של כבוד השר לשמוע את עמדתו האישית של כבוד השר בנושא של איסוף פינוי והטמעת פסולת גניזה במועצות הדתיות

דורון שמואלי:  זה נושא טעון בפני עצמו

יעקב אשר: אז אני אבקש מהשר שאחרי הישיבה, כי הוא לא יספיק לענות על זה עכשיו

יעקב אשר:  אני מכיר את בעיות הגניזה, אבל תגיד בשתי מילים בבקשה

דורון שמואלי: אין למועצה סמכות לאסוף, לפנות ולהטמין גניזה

דורון שמואלי:  זה תפקיד של הרשויות המקומיות, זה נפל על המועצות הדתיות

דורון שמואלי:  מדובר פה במיליונים של - - -     

יעקב אשר: אני הייתי רוצה שזה ייכנס חלק לעניין של מחזור

יעקב אשר:  לא למחזור כמוחזר, אלא אותם דברים שלא צריכים

יעקב אשר:  מה שצריך גניזה שתהיה הסדרה

יעקב אשר:  כי אסור היום לקבור, אסור לך לטמון מהרבה סיבות סביבתיות ודברים מהסוג הזה

דורון שמואלי: כבוד יושב הראש הרשות מקומית אוספת כסף, מקבלת כסף ארנונה, יתכבדו הרשויות המקומיות ויטפלו בזה

יעקב אשר: תודה רבה

יעקב אשר:  אורית להב

יעקב אשר:  מבוי סתום? מה סתום?     

אורי מקלב: כי אנחנו עוזרות לנשים עגונות ומסורבות גט

אורי מקלב:  שכמו שאני בטוחה שהיו"ר והשר יודעים נמצאות לצערנו פעמים רבות במבוי סתום

קריאה: מה עם גברים מסורבי גט?     

יעקב אשר: היא מייצגת את זה וזה בסדר

אורי מקלב: אבל לגברים יש פתרון

יעקב אשר: ואגב השתתפתי פה בישיבות עם הרב הראשי בישראל, אני אישית, מאחר ואני גם חבר לספסל הלימודים כשהיינו צעירים, אני יודע כמה הוא, הוא כל פעם מספר לי על עוד איזשהו דבר שנעשה, ועוד סיפור שחולק

אורי מקלב: עושים הרבה, אבל עדיין לצערנו, אלפי נשים נקלעות לסיטואציה הזו בלי מענה

אורי מקלב:      השר פה אבל ביום שני היה דיון בוועדה לקידום מעמד האישה לרגל יום העגונה, והוועדה זימנה את המשרד לשירותי דת שיכלו לשלוח נציגים

מיכאל מלכיאלי: המשרד היה

אורי מקלב: אני יודעת שלא היה כי הם אמרו שזה לא אצלם, זה של בתי הדין הרבני

מיכאל מלכיאלי: אני הייתי בתיאום עם יושבת ראש הוועדה, דיברנו על זה גם לפני הדיון

מיכאל מלכיאלי:  אנחנו עושים דברים מאוד מאוד עמוקים בעניין הזה איתה, היא מודעת לזה, דברים הלכתיים עמוקים

מיכאל מלכיאלי:  אם היית בדיון וראית לאן אנשים מסוימים רוצים לקחת את הדיון, אנחנו לא משתתפים בהצגה, אנחנו משתתפים בפתרון

מיכאל מלכיאלי:  יושבת ראש הוועדה מעודכנת בעניין, במקומות הגבוהים ביותר ההלכתיים

מיכאל מלכיאלי:  לא בהצגות

יעקב אשר: תודה

יעקב אשר:  אני חייב לעצור אתכם, תסלחו לי, זה בגלל ההפגנות

יעקב אשר:  אני לא עוצר אותך בגלל מה שאת אומרת

אורי מקלב: הכותרת הייתה על פתרונות ואף אחד מהנציגים שהיה שם, היה שם מנכ"ל בתי הדין הרבניים, וראש אגף עגונות

יעקב אשר: סליחה, אל תכעסי עליי

יעקב אשר:  שלמי תנעמי חבר מועצות הדתיות

שלמה בן-עמי: אני רוצה לומר תודה קודם כל לשר על כל היחס שלו, והפנים החדשות והשינויים וגם היחס למועצות הדתיות כמו שאמר השר

שלמה בן-עמי:  אבל אני חייב להעלות בעיה אחת שעכשיו דיבר עליה עם השכר, ההסתדרות הולכת להשבית את זה

שלמה בן-עמי:  אנחנו לפני חגים, משגיחי כשרות, טהרת המשפחה, אלו דברים שאנחנו לא יכולים ,צריכים את העזרה של הוועדה

יעקב אשר: אנחנו נעקוב אחרי הדבר הזה, ואם צריך אפילו נעשה כינוס תיאום של הוועדה

שלמה בן-עמי: לא רוצים לחזור למצב שהמועצות הדתיות היו לפני עשר שנים, שעובדים לא קיבלו 13 חודשים משכורת

מיכאל מלכיאלי: לא, אין דיון לא לקבל שכר

מיכאל מלכיאלי:  התוספת זאת השאלה

יעקב אשר: השאלה היא שיהיה שכר נורמלי

מיכאל מלכיאלי: יש גיבוי מלא שלהם מהמשרד

יעקב אשר: אוהד וייגלר?     

אוהד וייגלר: אוהד וייגלר מנהל המחלקה למדיניות ציבורית בארגון עיתים

אוהד וייגלר:  אני אגיד במשפט אחד נקודה שאני אשמח שהשר והמשרד יתייחסו אליה בהמשך

אוהד וייגלר:  וזה שירותי דת בערים שהשירותים ניתנים על ידי העירייה ולא על ידי מועצה דתית

אוהד וייגלר:  יש איזושהי לקונה, הם לא כפופים למשל, לתקנות האגרות

אוהד וייגלר:  זה רלוונטי בעיקר לערים חרדיות בפועל, או הרשויות המקומיות גובות אגרות הרבה יותר גבוהות ומי שנפגע בסוף אלו האזרחים

יעקב אשר: תודה רבה

יעקב אשר:  אדוני השר

הילה זהבי: מרכז השלטון המקומי יכול להגיד גם כמה מילים?     

יעקב אשר: 20 שניות

הילה זהבי: 20 שניות

הילה זהבי:  שינוי יחסי התקצוב 25-75, אנחנו מחכים לזה הרבה זמן ואנחנו מברכים על זה, זה גם בהסכמים הקואליציוניים נמצא

הילה זהבי:  שמחנו לשמוע שמקדמים את זה

הילה זהבי:  לגבי אספקת שירותי הדת עם הרשות המקומית - - -     

יעקב אשר: האוצר אני לא בטוח שמהנהן כל כך בראשו בעניין הזה

יפתח עשהאל: זה נושא תקציבי, יש לזה עלות גדולה, בסוף הממשלה צריכה להחליט להצקות לזה את המשאבים

יעקב אשר: אוקיי עשיתי לך דיון קל היום, יפתח

הילה זהבי: אני רק רוצה להוסיף אספקת שירותי הדת

הילה זהבי:  רשות שתהיה חפצה להעביר את השירותים למחלקה ברשות המקומית, אנחנו רוצים שתהיה לה האפשרות

יעקב אשר: אני לא בטוח שזה הדבר הנכון

הילה זהבי: גם יצירת ודאות תקציבית לרשויות שמקבלות את אמות המידה במרץ כבר אחרי שהן מכינות את התקציב

יעקב אשר: אני בטוח שמרכז שלטון מקומי יעשה פגישה עם השר, ויישם את הדברים אני ממליץ, אגב, לעשות את זה, כי הם בסוף האנשים בשטח

יעקב אשר:  אדוני השר תודה רבה

ניסים ואטורי: אפשר משפט אחד? אני לא רוצה לגזול זמן

ניסים ואטורי:  מליאה וזה, השר ממהר

ניסים ואטורי:  מה שאמרתי אני לא ארחיב בנושא הזה, אני מקווה גם לשמוע עדכון בהמשך לגבי הנושא של הרב

ניסים ואטורי:  בנושא מקוואות, הוקמו רק שש מקוואות בשנה הזאת של הממשלה הקודמת, אני חושב שזה גרוע מאוד, אצלנו גם יש בעיה במקווה, אנחנו במצב קשה, אנחנו כבר שלוש שנים מממנים את הרב, את המקווה משפצים על חשבוננו כל פעם וכבר צריך להחליף את המקווה הזה, לפי התור של המקוואות בדרך, אז אנחנו הכי רחוקים

ניסים ואטורי:  אנחנו הכי קרובים לדמשק ואנחנו הכי רחוקים מהמדינה

ניסים ואטורי:  יכול להיות שאנחנו צריכים לבקש תקציב מדמשק, אבל אני חושב שגם אצלם יש קצת צרות תקציביות

מיכאל מלכיאלי: אהרון אל תגרום לנו בלאגן עם ואטורי, בבקשה

יעקב אשר: אוקיי

יעקב אשר:  תודה רבה

יעקב אשר:  הדיון היה קצר היום, גם בגלל האילוצים, לצערי הרב

יעקב אשר:  אנחנו נקיים עוד, אדוני השר

יעקב אשר:  זו ועדת הבית שלך, נשמח לעזור בדיונים יותר משמעותיים ויותר ממוקדים שנעשה אותם בהמשך

יעקב אשר:  שיהיה לך בהצלחה והרבה סייעתא דשמיא

יעקב אשר:  תודה רבה הישיבה נעולה